钦定古今图书集成/明伦汇编/宫闱典/第038卷 > 世宗刘皇后
## 钦定古今图书集成/明伦汇编/宫闱典/第038卷 > 世宗刘皇后

按《五代史周家人传》，世宗贞惠皇后刘氏，不知其世
家，盖微时所娶也。世宗为左监门卫将军，得封彭城
县君。世宗从太祖于魏，后留京师，太祖举兵，汉诛太
祖家属，后见杀。太祖即位，追封彭城郡夫人。世宗显
德四年夏四月，始诏彭城郡夫人刘氏追册为皇后，
有司谥曰贞惠，陵曰“惠陵。”